CELEX: 62013CN0039
Language: sk
Date: 2013-01-25 00:00:00
Title: Vec C-39/13: Návrh na začatie prejudiciálneho konania, ktorý podal Gerechtshof Amsterdam (Holandsko) 25. januára 2013 — Inspecteur van de Balangsdienst Noord/kantoor Groningen/SCA Group Holding BV

27.4.2013   
            
            
               SK
            
            
               Úradný vestník Európskej únie
            
            
               C 123/8
            
         Návrh na začatie prejudiciálneho konania, ktorý podal Gerechtshof Amsterdam (Holandsko) 25. januára 2013 — Inspecteur van de Balangsdienst Noord/kantoor Groningen/SCA Group Holding BV
   (Vec C-39/13)
   2013/C 123/11
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Gerechtshof Amsterdam
   
      Účastníci konania pred vnútroštátnym súdom
   
   
      Žalobca: Inspecteur van de Balangsdienst Noord/kantoor Groningen
   
      Žalovaný: SCA Group Holding BV
   
      Prejudiciálne otázky
   
   
               1.
            
            
               Ide v prípade, ak sa daňovej dlžníčke neumožní uplatniť holandskú právnu úpravu daňovej jednotky na činnosti a majetok dcérskych spoločností druhého a tretieho stupňa Alphabet Holding, HP Holding a Alpha Holding, ktoré majú sídlo v Holandsku, o obmedzenie slobody usadiť sa v zmysle článku 43 ES v spojení s článkom 48 ES?
               Je v tomto kontexte a s ohľadom na ciele, ktoré sleduje holandská právna úprava daňovej jednotky…, situácia dcérskych spoločností druhého a tretieho stupňa Alphabet Holding, HP Holding a Alpha Holding objektívne porovnateľná so (i) situáciou spoločností, ktoré majú sídlo v Holandsku a sú dcérskymi spoločnosťami prvého a druhého stupňa vo vzťahu k sprostredkujúcej holdingovej spoločnosti, ktorá má sídlo v Holandsku a ktorá sa nerozhodla pre začlenenie do daňovej jednotky so svojou materskou spoločnosťou so sídlom v Holandsku, a preto ako dcérske spoločnosti druhého stupňa rovnako ako Alphabet Holding, HP Holding a Alpha Holding nemajú prístup k úprave daňovej jednotky výlučne so svojou materskou spoločnosťou, alebo so (ii) situáciou dcérskych spoločností druhého stupňa so sídlom na území Holandska, ktoré sa rozhodli vytvoriť daňovú jednotku so svojou materskou spoločnosťou/sprostredkujúcou holdingovou spoločnosťou, ktorá má sídlo v Holandsku, a preto sa ich činnosť a majetok — na rozdiel od činností a majetku spoločností Alphabet Holding, HP Holding a Alpha Holding — daňovo konsolidujú…?
            
         
               2.
            
            
               Má pre odpoveď na prvú vetu prvej otázky význam to…, či predmetné tuzemské spoločnosti vlastní jediná sprostredkujúca holdingová spoločnosť (na najbližšej nadradenej úrovni v štruktúre koncernu) v inom členskom štáte alebo — ako v prípade spoločností Alphabet Holding, HP Holding a Alpha Holding — dve (či viaceré) sprostredkujúce holdingové spoločnosti (na dvoch alebo viacerých vyšších úrovniach štruktúry koncernu) v uvedenom inom členskom štáte?
            
         
               3.
            
            
               Pokiaľ je odpoveď na prvú vetu prvej otázky kladná: možno uvedené obmedzenie v tomto prípade odôvodniť naliehavými dôvodmi verejného záujmu, predovšetkým nutnosťou zabezpečiť daňovú koherenciu vrátane zabránenia unilaterálnemu a bilaterálnemu dvojitému zohľadneniu straty…?
               Pôjde v tomto kontexte o inú situáciu, ak je v konkrétnom prípade zrejmé, že nedochádza k dvojitému zohľadneniu straty…?
            
         
               4.
            
            
               Pokiaľ je odpoveď na tretiu otázku kladná: treba obmedzenie považovať v tomto prípade za primerané…?